Document ID: /roh_data/filtered/Bilingualer_Corpus_interleaved-it-rm.jsonl.gz/347

This is a text translated from Italian to Rumantsch Grischun.
Disciplinare chiaramente il riverrafting nei Grigioni

La Commissione preparatoria del Gran Consiglio ha recentemente deliberato in occasione di due sedute, sotto la presidenza del Deputato Hans-Peter Pleisch (Davos-Platz) e in presenza del Presidente del Governo Peter Aliesch nonché di rappresentanti dell'Ispettorato della caccia e della pesca e dell'Ufficio cantonale della circolazione, il messaggio governativo relativo all'emanazione di una Legge cantonale d'introduzione alla Legge federale sulla navigazione interna (LELNI), approvandolo all'attenzione del Gran Consiglio.

Già l'entrata in materia ha suscitato un'animata discussione; per finire la Commissione ha tuttavia deciso all'unanimità di proporre al Parlamento l'entrata in materia, dato che in generale si è favorevoli a una regolamentazione della circolazione sui corsi d'acqua grigioni in modo particolare mediante canotti pneumatici.

Partendo dalla libertà di navigazione sancita dalla Legge federale sulla navigazione interna la Commissione ha discusso intensamente, come c'era da aspettarsi, sui percorsi e gli orari di navigazione. Per quanto riguarda i primi, lungo i quali è possibile praticare il riverrafting, si è potuto trovare un compromesso tra gli interessi della pesca e quelli del turismo. Per contro il parere della Commissione preparatoria non è unanime riguardo ai secondi. Una parte della stessa vorrebbe, contrariamente alla proposta governativa contenuta nel citato messaggio, una riduzione degli orari giornalieri di sera.

Con la nuova Legge cantonale d'introduzione alla Legge federale sulla navigazione interna la navigazione sui fiumi grigioni verrà disciplinata. La competenza di rilasciare regolamentazioni per la navigazione sui laghi continuerà ad essere dei comuni rivieraschi. La libertà di navigazione può essere limitata soltanto mediante una legge e per ragioni di protezione della natura e del paesaggio. Le restrizioni si basano in sostanza su una perizia nella quale sono stati studiati gli influssi del riverrafting sul patrimonio ittico e sull'avifauna.

La legge si allaccia a un postulato del 1990 del Deputato Schimun Vonmoos. Un primo disegno di legge era stato respinto nel 1996 dal Legislativo, che aveva invitato il Governo a rielaborarlo. Con l'emanazione della legge si propone al contempo l'abrogazione della vigente Ordinanza del Gran Consiglio.

Organo: Commissione preparatoria del Gran Consiglio

Fonte: it Commissione preparatoria del Gran Consiglio

Data: 23.05.2000

Reglar cleramain il riverrafting en il Grischun

La cumissiun predeliberanta dal cussegl grond, sut il presidi da deputà Hans-Peter Pleisch (Tavau-Plaz) ed en preschientscha dal president da la regenza Peter Aliesch sco er da represchentants da l'inspecturat da chatscha e da pestga e da l'uffizi per il traffic sin via, ha tractà dacurt en dus sesidas la missiva da la regenza davart la decretaziun d'ina lescha introductiva davart la navigaziun interna (LI tar la LNI) e deliberà questa per mauns dal cussegl grond.

Gia la dumonda d'entrar en chaussa ha chaschunà discussiuns extendidas. Finalmain ha la cumissiun decidì unanimamain da proponer al cussegl grond da tractar il project, perquai ch'ins beneventa en general in basegn da reglar la navigaziun dals flums grischuns, surtut cun rafts.

Partind da la libertad da navigaziun, previsa en la lescha federala davart la navigaziun interna, e sco spetgà ha la cumissiun predeliberanta discutà intensivamain davart ils trajects ed ils temps da navigaziun. Concernent ils trajects ch'ins po navigar cun rafts han ins pudì chattar in cumpromiss tranter ils interess da la pestga e dal turissem. La cumissiun predeliberanta è dentant da differenta opiniun davart ils temps da navigaziun. Ina part da la cumissiun pledescha per ina reducziun da las uras da navigaziun quotidianas la saira, cuntrari a la proposta da la regenza en la missiva.

Cun la nova lescha introductiva tar la lescha federala davart la navigaziun interna duai vegnir reglada la navigaziun sin ils flums grischuns. La cumpetenza per decretar reglamentaziuns per la navigaziun sin lais duai er en il futur esser chaussa da las vischnancas a la riva. La libertad da navigaziun po be vegnir restrenschida tras ina lescha e per motivs da protecziun da la natira e da l'ambient. Las restricziuns sa basan essenzialmain sin in giudicat, en il qual èn vegnidas examinadas las influenzas dal riverrafting sin ils peschs ed ils utschels.

La lescha va enavos sin in postulat dal deputà Schimun Vonmoos dal 1990. L'onn 1996 ha il cussegl grond remess in emprim project a la regenza per l'elavuraziun. Cun il relasch da la lescha vegn proponì il medem temp d'abrogar l'ordinaziun dal cussegl grond d'enfin uss.

Infurmant:

deputà Hans-Peter Pleisch, president da la cumissiun, Tavau, telefon 081-417 67 67

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 23.05.2000